Stulgių kapinės

Stulgių kapinės – veikiančios kapinės Kelmės rajone, Pakražančio seniūnijoje, Stulgių kaime, 2,5 km į šiaurę nuo Kryžkalnio. Įsikūrusios gyvenvietės centre, netoli Stulgių bažnyčios. Užima  0,6442 ha plotą.

Kapinėse yra į Kultūros vertybių registrą įrašytų objektų, tarp jų – antkapinis koplytstulpis su data „1860“, stovintis kapinių kairiajame kampe nuo įėjimo vartų.

Palaidojmai 

 Mykolas Kazimieras Girdvainis (1841–1925) – ichtiologas, bitininkas, žuvininkystės pradininkas Lietuvoje; palaidotas bendrame šeimos laidojimo rūsyje (įėjimas į rūsį neišlikęs, užkastas). 
  Lietuvos šauliai, kilę iš Stulgių krašto, žuvę 1919 m. kovodami su bermontininkais: Juozapas Skrodenis, Jonas Jankus ir Benediktas Milkintas; tarpukaryje pastatytas betoninis paminklas su kryžiumi.              
 rašytojo Juozo Apučio tėvai Teklė ir Juozas; antkapinis paminklas (skulp. Vytautas Mačiuika).

Galerija

Šaltiniai

Nuorodos 

 Keli stabtelėjimai Stulgių kapinėse

Kelmės rajono kapinės